techiaith/cofnodycynulliad_en-cy huggingface dataset:
English: Without knowing the full facts it's difficult to give an answer today, but there is sufficient there for me to investigate, in my mind, and I will write to the leader of Plaid Cymru, putting to the ambulance trust what she has said today, and when I get a response from them I will of course share it with her.
Welsh: Mae'n anodd rhoi ateb heddiw heb wybod y ffeithiau llawn, ond mae digon yno i mi ymchwilio, yn fy marn i, a byddaf yn ysgrifennu at arweinydd Plaid Cymru, gan gyfleu'r hyn y mae hi wedi ei ddweud heddiw i'r ymddiriedolaeth ambiwlans, a phan fyddaf yn cael ymateb ganddyn nhw, byddaf wrth gwrs yn ei rannu â hi.
English: Thank you for that, First Minister. I would urge you as well to ask your health Secretary to assess the well-being of staff in the NHS, as the letter that I received mentions that counsellors from a charity have had to be brought in to speak with ambulance control staff, such is the level of that stress. If that is true, that is a really shocking situation and it's an emergency within our public services. Can you confirm that counselling has been offered to NHS staff? And when it comes to ambulance resources, can you assure us that prioritisation will be under review and that responding to red calls is not putting anyone classed as an amber call at risk of death or further injury?
Welsh: Diolch i chi am hynna, Prif Weinidog. Byddwn yn eich annog chi hefyd i ofyn i'ch Ysgrifennydd dros iechyd asesu llesiant staff yn y GIG, gan fod y llythyr a dderbyniais i yn sôn y bu'n rhaid dod â chwnselwyr o elusen i mewn i siarad gyda staff rheoli ambiwlansys, cymaint yw lefel y straen hwnnw. Os yw hynny'n wir, mae hon yn sefyllfa wirioneddol syfrdanol ac mae'n argyfwng yn ein gwasanaethau cyhoeddus. A allwch chi gadarnhau bod cwnsela wedi cael ei gynnig i staff y GIG? Ac o ran adnoddau ambiwlans, a allwch chi ein sicrhau ni y bydd blaenoriaethu yn destun adolygiad ac nad yw ymateb i alwadau coch yn rhoi unrhyw un sydd wedi ei gategoreiddio fel galwad ambr mewn perygl o farwolaeth neu anaf pellach?
English: That, again, needs further investigation. If the leader of Plaid Cymru will allow me, I will investigate those further matters as well, and when a response is received, I will of course share that with her.
Welsh: Unwaith eto, mae angen ymchwilio ymhellach i hynny. Gyda chaniatâd arweinydd Plaid Cymru, byddaf yn ymchwilio i'r materion ychwanegol hynny hefyd, a phan geir ymateb, byddaf wrth gwrs yn ei rannu â hi.
English: Thank you, Presiding Officer. First Minister, the Government, before Christmas, brought out their new economic action plan, 'Prosperity for All'. This is the fourth action plan that the Labour Party have brought forward since devolution started. The first one was 'A Winning Wales' in 1999, 'Wales: A Vibrant Economy' in 2005, and 'A new direction' in 2009. If you actually look at the document, it doesn't offer much hope as to how the Government are actually going to increase wages here in Wales, which are significantly below other parts of the United Kingdom. In the 20 years that you've been in Government here in Wales, or the nearly 20 years you've been in Government in Wales, gross value added has only increased by half of 1 per cent. It doesn't offer much hope as to exactly how you're going to get a real momentum behind GVA here in Wales. How can we have confidence that this document will be any different to the three predecessors that it had?
Welsh: Diolch, Llywydd. Prif Weinidog, cyhoeddodd y Llywodraeth, cyn y Nadolig, ei chynllun gweithredu economaidd newydd, 'Ffyniant i Bawb'. Dyma'r pedwerydd cynllun gweithredu y mae'r Blaid Lafur wedi ei gyhoeddi ers dechrau datganoli. 'Cymru'n Ennill' oedd y cyntaf ym 1999, 'Cymru: Economi yn Ffynnu' yn 2005, a 'Cyfeiriad newydd' yn 2009. Os edrychwch chi ar y ddogfen mewn gwirionedd, nid yw'n cynnig llawer o obaith o ran sut y mae'r Llywodraeth yn mynd i gynyddu cyflogau yma yng Nghymru, sy'n sylweddol is na rhannau eraill o'r Deyrnas Unedig. Yn yr 20 mlynedd yr ydych chi wedi bod mewn Llywodraeth yma yng Nghymru, neu'r bron i 20 mlynedd yr ydych chi wedi bod mewn Llywodraeth yng Nghymru, mae gwerth ychwanegol gros wedi cynyddu gan hanner o 1 y cant yn unig. Nid yw'n cynnig llawer o obaith o ran sut yn union yr ydych chi'n mynd i gael momentwm gwirioneddol y tu ôl i werth ychwanegol crynswth yma yng Nghymru. Sut gallwn ni fod yn ffyddiog y bydd y ddogfen hon yn wahanol mewn unrhyw ffordd i'r tri rhagflaenydd oedd ganddi?
English: First Minister, you raise the issue about wages. If you take Scotland as an example, back in 1999, a Welsh worker and a Scottish worker took home the same take-home pay. Today, a Scottish worker takes home £49 more in their pay packet each week than a Welsh worker does. That's a fact. In this document, wages are only mentioned twice. Taxes, business taxes, are only mentioned once out of 17,000 words. Automation, which is the huge challenge we face, where potentially 35 per cent of the workforce could lose their jobs or have their jobs remodelled over the next 29 years, has a bare mention in this document. There doesn't seem to be any answers around the real challenges that we do face in the next decade or two. This document, I presume, is the driver for economic policy coming out of the Government for at least the next four to five years, depending on the mandate, and yet again I go back to this point - it is the fourth document that has come out of the Welsh Labour Party in Government here in Wales, and I highlighted the poverty in wages here in Wales as opposed to other parts of the United Kingdom, and this document doesn't have that solution. Give us some inspiration as to what we can look at in 2021 on wages, on wealth here in Wales, and above all on companies re-establishing themselves here in Wales.
Welsh: Prif Weinidog, rydych chi'n codi'r mater am gyflogau. Os cymerwch chi'r Alban fel enghraifft, yn ôl ym 1999, roedd gweithiwr yng Nghymru a gweithiwr yn yr Alban yn mynd â'r un cyflog adref. Heddiw, mae gweithiwr yn yr Alban yn mynd â £49 yn fwy adref yn ei becyn cyflog bob wythnos nag y mae gweithiwr yng Nghymru. Mae hynny'n ffaith. Yn y ddogfen hon, dim ond dwywaith y cyfeirir at gyflogau. Cyfeirir at drethi, trethi busnes, unwaith yn unig mewn 17,000 o eiriau. Prin y sonnir am awtomeiddio, sef yr her enfawr yr ydym ni'n ei hwynebu, lle mae'n bosibl y gallai 35 y cant o'r gweithlu golli eu swyddi neu gael ailfodelu eu swyddi dros y 29 mlynedd nesaf, yn y ddogfen hon. Nid yw'n ymddangos bod unrhyw atebion o ran yr heriau gwirioneddol yr ydym ni'n eu hwynebu yn y degawd neu ddau nesaf. Y ddogfen hon, rwy'n tybio, yw'r sbardun ar gyfer polisi economaidd sy'n dod allan o'r Llywodraeth ar gyfer y pedair i bum mlynedd nesaf o leiaf, yn dibynnu ar y mandad, ac unwaith eto rwy'n dychwelyd at y pwynt yma - dyma'r bedwaredd ddogfen sydd wedi dod allan o Blaid Lafur Cymru mewn Llywodraeth yma yng Nghymru, ac amlygais y tlodi o ran cyflogau yma yng Nghymru o'i gymharu â rhannau eraill o'r Deyrnas Unedig, ac nid yw'r ddogfen hon yn cynnig yr ateb hwnnw. Rhowch rywfaint o ysbrydoliaeth i ni o ran yr hyn y gallwn ni edrych arno yn 2021 o ran cyflogau, o ran cyfoeth yma yng Nghymru, ac yn anad dim, o ran cwmnïau yn ailsefydlu eu hunain yma yng Nghymru.
English: Standards can best be raised when partners work together. This year, £60 million has been provided via the integrated care fund to support health and social services to deliver a wide range of integrated services in response to their population assessments.
Welsh: Y ffordd orau o godi safonau yw pan fydd partneriaid yn gweithio gyda'i gilydd. Eleni, darparwyd £60 miliwn drwy'r gronfa gofal integredig i gefnogi gwasanaethau iechyd a chymdeithasol i ddarparu amrywiaeth eang o wasanaethau integredig mewn ymateb i'w hasesiadau poblogaeth.
English: With the parliamentary review of health and social care in mind, I've been approached by constituents who've raised concerns about continuity of care for children moving into adulthood. Aneurin Bevan Local Health Board tell me they're working with their five local authority partners in their area to try and move towards a pooled integrated service provision, but this has proven a challenge, partly because of the range of bodies, but also because of the often difficult transition into adulthood for children requiring continuity of care. Would the First Minister therefore agree to a review of the 2012 children and young people continuing care guidance, issued by the Welsh Government? I think it needs updating in the light of social care delivered by local authorities and other partners, and therefore we can then make sure that those transitioning into adulthood have a good chance of continuity of care.
Welsh: Gyda'r adolygiad seneddol o iechyd a gofal cymdeithasol mewn golwg, mae etholwyr wedi cysylltu â mi i godi pryderon ynghylch parhad gofal ar gyfer plant sydd ar fin bod yn oedolion. Mae Bwrdd Iechyd Lleol Aneurin Bevan yn dweud wrthyf eu bod nhw'n gweithio gyda'u pum partner awdurdod lleol yn eu hardal i geisio symud tuag at ddarparu gwasanaeth integredig cyfun, ond mae hyn wedi bod yn her, yn rhannol oherwydd yr amrywiaeth o gyrff, ond hefyd oherwydd y cyfnod pontio i fod yn oedolyn sy'n aml yn anodd i blant sydd angen parhad gofal. A wnaiff y Prif Weinidog gytuno felly i gynnal adolygiad o ganllawiau parhad gofal plant a phobl ifanc 2012, a gyhoeddwyd gan Lywodraeth Cymru? Rwy'n credu bod angen eu diweddaru yng ngoleuni gofal cymdeithasol a ddarperir gan awdurdodau lleol a phartneriaid eraill, ac felly, gallwn wneud yn siŵr wedyn bod gan y rheini sy'n symud i fod yn oedolion siawns dda o barhad gofal.
English: Can I thank my colleague for that question? First of all, if he wishes to write to me with further details, I will look at the individual case more closely. Secondly, he asked particularly about the guidance. I can say that that process has begun. We are setting up a group to consider the provision of continuing care for children and young people, and to look to produce new guidance to replace the existing guidance, taking into account, of course, developments since then.
Welsh: A gaf i ddiolch i fy nghyd-Aelod am y cwestiwn? Yn gyntaf oll, os hoffai ysgrifennu ataf gyda rhagor o fanylion, byddaf yn edrych ar yr achos unigol yn agosach. Yn ail, gofynnodd yn benodol am y canllawiau. Gallaf ddweud bod y broses wedi cychwyn. Rydym ni'n sefydlu grŵp i ystyried y ddarpariaeth o ofal parhaus i blant a phobl ifanc, ac i geisio llunio canllawiau newydd i ddisodli'r canllawiau presennol, gan gymryd i ystyriaeth, wrth gwrs, datblygiadau ers hynny.
English: First Minister, a key finding of the parliamentary review into health and social care found that there was a plethora of national boards overseeing work programmes outside of organisational structures, and a clear recommendation was that these boards should be streamlined in order to ensure more effective delivery of public services. Notwithstanding the changes that might be coming along to health and social services, this is a concern that has arisen in other areas of public services: there's lots of reporting, not so much doing. Will you consider looking at a review to streamline the boards that we have throughout the whole of the public sector, to ensure that the collaboration boards that we do have in place, and the programme boards that we have in place, are effective and do work together really well, and to get rid of those that do not, so that we can really focus on delivering the transformation we all desperately need to see?
Welsh: Prif Weinidog, un o ganfyddiadau allweddol yr adolygiad seneddol o iechyd a gofal cymdeithasol oedd bod llu o fyrddau cenedlaethol yn goruchwylio rhaglenni gwaith y tu allan i strwythurau sefydliadol, ac un argymhelliad eglur oedd y dylid symleiddio'r byrddau hyn er mwyn sicrhau darpariaeth fwy effeithiol o wasanaethau cyhoeddus. Er gwaethaf y newidiadau a allai fod yn dod i wasanaethau iechyd a chymdeithasol, mae hwn yn bryder sydd wedi codi mewn rhannau eraill o'r gwasanaethau cyhoeddus: ceir llawer iawn o adrodd, dim cymaint o wneud. A wnewch chi ystyried edrych ar adolygiad i symleiddio'r byrddau sydd gennym ni ar draws y sector cyhoeddus cyfan, i sicrhau bod y byrddau cydweithredu sydd gennym ni ar waith, a'r byrddau rhaglen sydd gennym ni ar waith, yn effeithiol ac yn gweithio gyda'i gilydd yn dda iawn, ac i gael gwared ar y rheini nad ydynt, fel y gallwn ni wir ganolbwyntio ar gyflawni'r gweddnewidiad y mae taer angen i ni ei weld?
English: Can I say that I'm aware, of course, that the review itself is a cross-party review? And I think the review deserves full consideration by all parties, with a full response. What I can say to her, though: she makes the point, obviously sensibly, that we want to see borders removed. I know that the review laid out a vision of seamless health and care without artificial boundaries between primary and secondary care, health and social care, and that is entirely consistent with what we want to see as well. So, getting that done is the next step in terms of considering what the review has found.
Welsh: A gaf i ddweud fy mod i'n ymwybodol, wrth gwrs, fod yr adolygiad ei hun yn adolygiad trawsbleidiol? Ac rwy'n credu bod yr adolygiad yn haeddu ystyriaeth lawn gan yr holl bleidiau, gydag ymateb llawn. Yr hyn y gallaf i ei ddweud wrthi, fodd bynnag yw hyn: mae hi'n gwneud y pwynt, yn amlwg yn synhwyrol, ein bod ni eisiau gweld ffiniau yn cael eu dileu. Gwn fod yr adolygiad yn cyflwyno gweledigaeth o iechyd a gofal di-dor heb ffiniau artiffisial rhwng gofal sylfaenol ac eilaidd, iechyd a gofal cymdeithasol, ac mae hynny'n gwbl gyson â'r hyn yr ydym ni oll eisiau ei weld hefyd. Felly, cyflawni hynny yw'r cam nesaf o ran ystyried yr hyn y mae'r adolygiad wedi ei ganfod.
English: I drew to the attention of the Cabinet Secretary for Health and Social Services the problem of ambulance taxis being cancelled at the very last moment - something that causes distress to patients who have been waiting a while to go to hospital. In a response I received on 8 January, the Cabinet Secretary said that he was disappointed to hear of these concerns, that a transformation programme is being implemented to make improvements in this area, and that collaboration with local government is part of the solution. But, when can I tell my constituents that they can expect to see this important part of the health service being stabilised, because to date, despite the programme, it's clear that it's not working?
Welsh: Mi dynnais i sylw Ysgrifennydd y Cabinet dros Iechyd a Gwasanaethau Cymdeithasol yn ddiweddar at y broblem o dacsis ambiwlans yn cael eu canslo, yn aml ar y funud olaf - wrth gwrs, rhywbeth sy'n achosi loes i gleifion sydd wedi bod yn aros tro i fynd i'r ysbyty. Mewn ateb a dderbyniais i ar 8 Ionawr, mi ddywedodd yr Ysgrifennydd Cabinet ei fod o'n siomedig i glywed am y pryderon yma, a bod rhaglen drawsnewid yn cael ei gweithredu i wella'r maes yma, a bod cydweithio efo llywodraeth leol yn rhan o'r ateb. Ond, pryd allaf i ddweud wrth fy etholwyr i y gallant ddisgwyl gweld y rhan bwysig yma o'r gwasanaeth iechyd yn cael ei sefydlogi achos, hyd yma, er gwaethaf y rhaglen weithredol, mae'n amlwg nad ydy o'n gweithio?
English: Well, I will ask the Cabinet Secretary to write to the Member in order to ensure that a full response is given to his question. FootnoteLink
Welsh: Wel, mi wnaf ofyn i'r Ysgrifennydd Cabinet ysgrifennu ato fe er mwyn sicrhau bod ymateb llawn yn cael ei roi. FootnoteLink
English: First Minister, sadly we see the results when our health boards and local authorities fail to work together effectively: patients forced to stay in hospital far longer than necessary, or patients discharged without a care package in place. First Minister, I have been contacted by numerous elderly patients that have been left to fend for themselves after being discharged from hospital. What is your Government going to do to ensure that everyone who is discharged from hospital has adequate care in place during their recuperation?
Welsh: Prif Weinidog, yn anffodus rydym ni'n gweld y canlyniadau pan fydd ein byrddau iechyd a'n hawdurdodau lleol yn methu â gweithio gyda'i gilydd yn effeithiol: cleifion yn cael eu gorfodi i aros yn yr ysbyty yn hirach na'r angen, neu gleifion yn cael eu rhyddhau heb fod pecyn gofal ar waith. Prif Weinidog, mae nifer o gleifion hŷn wedi cysylltu â mi, a adawyd i ofalu amdanynt eu hunain ar ôl cael eu rhyddhau o'r ysbyty. Beth mae eich Llywodraeth chi yn mynd i'w wneud i sicrhau bod gan bawb sy'n cael eu rhyddhau o'r ysbyty ofal priodol ar waith yn ystod y cyfnod pan fyddant yn adfer?
English: That shouldn't happen, of course. It's a matter for all local authorities to ensure that doesn't happen. The integrated care fund is designed to ensure that the barriers that stop people leaving hospital in order to return home are reduced, and indeed removed. I can say that the latest published figures on delayed transfers of care do record a reduction of 0.7 per cent in the number of delays across Wales, compared to the October 2017 period - and that total was 6 per cent down on the same period last year - and lower than the totals reported in the equivalent period in the preceding two years. To me, that's a sign that the integrated care fund and the money we have invested in that are having a positive effect on so many people's lives.
Welsh: Ni ddylai hynny ddigwydd, wrth gwrs. Mater i bob awdurdod lleol yw sicrhau nad yw hynny'n digwydd. Nod y gronfa gofal integredig yw sicrhau bod y rhwystrau sy'n atal pobl sy'n gadael yr ysbyty er mwyn dychwelyd adref yn lleihau, ac yn cael eu dileu, yn wir. Gallaf ddweud bod y ffigurau diweddaraf a gyhoeddwyd ar oedi wrth drosglwyddo gofal yn cofnodi gostyngiad o 0.7 y cant i nifer yr achosion o oedi ledled Cymru, o'i gymharu â chyfnod mis Hydref 2017 - ac roedd y cyfanswm hwnnw 6 y cant yn is na'r un cyfnod y llynedd - ac yn is na'r cyfansymiau a adroddwyd yn y cyfnod cyfatebol yn y ddwy flynedd flaenorol. I mi, mae hynny'n arwydd bod y gronfa gofal integredig a'r arian yr ydym ni wedi ei fuddsoddi yn honno yn cael effaith gadarnhaol ar fywydau cymaint o bobl.
English: Information on the introduction of Superfast Cymru is available on the Welsh Government website, and providing effective information will be on a key requirement of any future project.
Welsh: Mae gwybodaeth ar gyflwyno band eang cyflym iawn o dan project Cyflymu Cymru ar gael ar wefan Llywodraeth Cymru, a bydd darparu gwybodaeth effeithiol ar gyflwyno hyn hefyd yn ofyniad allweddol o unrhyw broject olynol.
English: A constituent from Talwrn contacted me recently, not that he was angry because he didn't have any superfast broadband, but that he's now found out that it has been available for some months and he wasn't aware of it. As it happens, I'm in the same situation, where a neighbour told me that we could access superfast broadband and have been able to do so for a few months. This is very frustrating for people who have been waiting a long time, and I think it's part of the terrible lack of communication that's existed between Openreach and the public in terms of the roll-out of superfast broadband. So, will the First Minister give a commitment to put pressure again on Openreach to inform people when connections are available? Waiting for the connection can take long enough, and when you find that it has been available but you weren't aware, that's very frustrating indeed.
Welsh: Mi gysylltodd etholwr o Dalwrn efo fi yn ddiweddar, nid ei fod o'n flin oherwydd nad oedd ganddo fand eang cyflym iawn, ond ei fod o rŵan wedi ffeindio allan ei fod o ar gael iddo fe ers rhai misoedd, ond nad oedd e'n gwybod am y peth. A digwydd bod, rydw i yn yr un sefyllfa, lle dywedodd cymydog wrthyf ein bod ni'n gallu cael cysylltiad band eang cyflym ers cwpl o fisoedd. Mae hyn yn rhwystredig iawn i bobl sydd wedi aros yn hir, ac mae o'n rhan, rydw i'n meddwl, o'r diffyg cyfathrebu affwysol sydd wedi bod rhwng Openreach a'r cyhoedd ynglŷn â roll-out band eang llydan. A wnaiff y Prif Weinidog roi ymrwymiad i bwyso eto ar Openreach i roi gwybod i bobl pan fo cysylltiad ar gael? Achos mae disgwyl am y cysylltiad yn ddigon hir, a phan rydych yn ffeindio ei fod o wedi bod ar gael a chithau ddim yn gwybod, mae e'n hynod rwystredig.
English: It has not been adequate. There was a campaign over the past three years, going on until next year, in order to promote the use of superfast broadband, and we are reconsidering how we can improve the communication on this, so that the people who have this service can receive it and understand that it's there. It's one thing that the infrastructure is available, but it's another to ensure that people know that they can use it. So, this is something that has been said to us too, and we want to consider the way in which we communicate in order to ensure that they are informed.
Welsh: Nid ydyw wedi bod yn ddigonol. Mi oedd yna ymgyrch dros y tair blynedd lan at y flwyddyn nesaf er mwyn hybu defnydd o fand eang cyflym iawn, ond rydym yn ailystyried ym mha ffordd y gallwn ni wella'r cyfathrebu er mwyn sicrhau bod pobl sydd â'r gwasanaeth yn gallu ei dderbyn ac yn gwybod ei fod e yna. Wrth gwrs, mae'n un peth i sicrhau bod y strwythur yna, mae'n beth arall i sicrhau bod pobl yn gwybod eu bod nhw'n gallu ei ddefnyddio. So, mae hwn yn rhywbeth sydd wedi cael ei ddweud wrthym hefyd, ac rydym yn moyn ailystyried y ffordd rydym yn cyfathrebu er mwyn sicrhau bod pobl yn gwybod.
English: First Minister, can I say I think the Superfast Cymru programme has been a public communications disaster? Certainly my constituents have been repeatedly promised fibre broadband only to be told that the upgrade has been delayed, on several occasions. And now they find that they've been left in the lurch because Openreach has run out of time. In a letter to me on 11 January, the leader of the house said, and I quote in the letter: 'The provision of superfast broadband connection, under the Superfast Cymru project, was never promised to any area or community, only scheduled.' That, to me, is a complete cop-out. Households have been promised repeatedly that they would receive an upgrade by the end of 2017. So, can I ask what is your message to these households? What lessons have you learned, and can you give any assurance that premises that were previously in scope will now be included in any successor scheme?
Welsh: Prif Weinidog, a gaf i ddweud fy mod i'n credu bod rhaglen Cyflymu Cymru wedi bod yn drychineb cyfathrebu cyhoeddus? Yn sicr addawyd band eang ffibr i'm hetholwyr dro ar ôl tro dim ond i gael eu hysbysu bod yr uwchraddio wedi ei oedi, ar sawl achlysur. Ac maen nhw'n canfod nawr eu bod nhw wedi cael eu gadael mewn twll gan fod Openreach wedi rhedeg allan o amser. Mewn llythyr i mi ar 11 Ionawr, dywedodd arweinydd y tŷ, a dyfynnaf yn y llythyr: Ni chafodd y ddarpariaeth o gysylltiad band eang cyflym iawn, o dan brosiect Cyflymu Cymru, ei addo i unrhyw ardal na chymuned erioed, dim ond ei drefnu. Mae hynny, i mi, yn osgoi cyfrifoldeb yn llwyr. Addawyd i aelwydydd dro ar ôl tro y bydden nhw'n cael uwchraddiad erbyn diwedd 2017. Felly, a gaf i ofyn beth yw eich neges chi i'r aelwydydd hyn? Pa wersi ydych chi wedi eu dysgu, ac a allwch chi roi unrhyw sicrwydd bod safleoedd a oedd yn rhan o'r cwmpas gynt yn cael eu cynnwys mewn unrhyw gynllun olynol nawr?